เดินวนหลายรอบมากที่ ชั้นบนโซน Emdistrict ไม่รู้จะกินอะไรดี ร้านมันเยอะเหลือเกินเลยตกลงปลงใจกับ ร้าน Tenyuu Sho เพราะมีป้ายลด 50% ล่อเราอยู่หน้าร้านนั้นเอง ช่วงนี้เค้ามีโปรลด 50% เมนู sushi roll อยู่ค่ะ (ลดเฉพาะบางตัวนะ) แถมมี lunch set ราคารักษาน้ำใจกระเป๋าสตางค์อยู่บ้าง (set lunch มีตั้งแต่ช่วงเที่ยงถึง 4 โมง)

สั่งชุดหมูคุโรบูตะผัดซอส ในชุดมีซุปมิโซะ สลัดผัก ไข่ตุ๋น ข้าวญี่ปุ่นให้ค่ะ รสชาติหมูผัดซอสใช้ได้เลยค่ะ เสิร์ฟบนกระทะร้อน ให้มาเยอะ เป็นหมูคุโรบูตะติดมันผัดมากับผัก น้ำมันเยอะไปหน่อยสงสัยน้ำมันหมูมันจะออกมา ฮ่าๆๆ เรียกว่าก็ "โอเคนะ ทานได้" สมคำนิยามวงใน 

ของหวานพนักงานเค้าแนะนำของหวานเมนูใหม่ค่ะ เป็น "ซาลาเปาไอศกรีมชาเขียว" มันซื้อแป้งซาลาเปาทอดที่จะหวานๆหน่อย แล้วผ่าครึ่งเหมือนแป้งเบอร์เกอร์ส่วนตรงกลางก็จะเป็นไอศกรีมชาเขียว เดาว่าด้านในเค้าแอบมีราดนมมาด้วย เพราะวางปุ๊ปนมมันค่อยๆ ซึมออกมาค่ะ ถ่ายรูประรัวมากกกก 

สรุปร้านนี้ "โอเคนะ ทานได้" แต่ยังไม่ don't miss สำหรับตาลค่ะ :)